Budapest Főváros XIV. Kerület Zugló Önkormányzata
Klíma- és Környezetvédelmi Bizottságának Elnöke

123-793/2025                                                                                 Nyilvános ülésen tárgyalandó!
	

Napirend száma: ……………………

a Képviselő-testület 
2025. október 30-i ülésére

Tisztelt Képviselő-testület!

Tárgy: 
Beszámoló a Klíma- és Környezetvédelmi Bizottság saját és átruházott hatáskörben 
2024. november 25 – 2025. szeptember 22. között hozott döntéseiről, intézkedéseiről


I. Előzmények

Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelete 16. § (9) és (10) bekezdése alapján a bizottság ellátja a környezetvédelmi feladatokat, valamint a képviselő-testület által átruházott, a rendelet 6/a. mellékletében feltüntetett egyes feladat-és hatásköröket. A 18. § (2) bekezdésének értelmében az állandó bizottság szükség szerint, de évente legalább egyszer beszámol a képviselő-testületnek a rá átruházott feladat- és hatáskörök ellátásáról, az önkormányzati hatósági jogkörök gyakorlásáról, valamint a költségkerete felhasználásáról.

II. Vélemények

A Klíma- és Környezetvédelmi Bizottság saját és átruházott hatáskörében 2024. november 25 – 2025. szeptember 22. között hozott döntéseinek, intézkedéseinek számáról az alábbiak szerint tájékoztatom a Tisztelt Képviselő-testületet:

	A képviselő-testület önkormányzati rendeletnél magasabb szintű jogszabályban meghatározott feladatai közül átruházott feladatköre: 
	Összes döntés
	Elfogadva
	Elutasítva

	biztosítja a környezet védelmét szolgáló jogszabályok végrehajtását
(16. § (9) bekezdés a) pont)
	2
	2
	0

	érvényesíti a környezetvédelmi követelményeket a fejlesztési feladatok során, elősegíti a környezeti állapotjavítását
(16. § (9) bekezdés b) pont)
	1
	1
	0

	Átruházott döntési jogkörök:
	
	
	

	Dönt:
	
	
	

	1.1. Budapest-Zugló Önkormányzatának Környezetvédelmi Alapjának felhasználásáról
	1
	1
	0


A Képviselő-testület munkáját segítve számos esetben véleményezett rendelettervezeteket és egyéb környezetvédelmi tárgyban előkészített előterjesztéseket. 

Önként vállalt feladatként a Klíma- és Környezetvédelmi Bizottság:
1. Véleményezte a Zöldinfrastruktúra Fejlesztési és Fenntartási Akcióterv (ZIFFA) és a Környezetvédelmi Program tervezeteit
2. Javaslatot tett Zuglói Zrt. számára önkormányzati komposzt-telep létesítésére és ezzel összefüggésben Zuglói Zrt. részére látogatást szervezett a XIV. kerületi Kertvárosi Komposztálóba
3. Támogatta a Főmérnökség javaslatát és részben forrást is biztosított biológiai hatóanyagú csípőszúnyog-lárva ellenes tabletták lakossági pályázatához
4. Indítványozta a „Kerületi természeti érték” intézményének bevezetését és közreműködött a rendelet-tervezet kidolgozásában
5. A Társadalomfejlesztési Főosztállyal közösen kezdeményezte, hogy a hivatal keretein belül munkacsoport jöjjön létre a fenntarthatósági koncepciók és akciótervek (ZIFFA, SECAP, Környezetvédelmi Program) tervezett végrehajtása érdekében (éves célok meghatározása, forrás-tervezés, megvalósítás monitorozása)
6. A civil szervezetek számára kiírt környezetvédelmi pályázat értékelése során szerzett tapasztalatok alapján javaslatot tett a pályázati felhívás és mellékletei módosítására

Kérem a Tisztelt Képviselő-testületet, hogy a Klíma- és Környezetvédelmi Bizottság saját és átruházott hatáskörében hozott döntésekről szóló beszámolóját tudomásul venni szíveskedjék!


Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.


III. Döntési javaslat

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.

A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdései, valamint az 50. §-a alapján egyszerű többséget igényel.

Mellékletek:
1. melléklet: Képviselő-testületi határozati javaslat



Budapest, 2025. október 14.
 Szabó Gábor s.k.
       Klíma- és Környezetvédelmi Bizottság elnöke


Készítette: Polgármesteri Hivatal
      Jegyzői Kabinet
      Képviselői Koordinációs Osztály
[bookmark: _GoBack]1. melléklet a 123-793/2025. előterjesztéshez


Határozati javaslat

Budapest Főváros XIV. Kerület Zugló Önkormányzata Képviselő-testülete
……/2025. (X. 30.) önkormányzati határozata
a Klíma- és Környezetvédelmi Bizottság saját és átruházott hatáskörben 
2024. november 25 – 2025. szeptember 22. között hozott döntéseiről, intézkedéseiről

Budapest Főváros XIV. Kerület Zugló Önkormányzata Képviselő-testülete a Klíma- és Környezetvédelmi Bizottság saját és átruházott hatáskörben 2024. november 25 – 2025. szeptember 22. között hozott döntéseiről, intézkedéseiről szóló beszámolót tudomásul veszi.


Határidő: 2025. október 30.
Felelős: Rózsa András polgármester

